Hollywood revue 1930

Hollywood revue 1930 (myös Hollywood Revue; tai The Hollywood Revue) on Charles Reisnerin ohjaama yhdysvaltalainen komediallinen musikaali vuodelta 1929. Metro-Goldwyn-Mayer oli elokuvan tuotantoyhtiö ja jakelija. Hollywood revue 1930 oli MGM:n toinen kokopitkämusikaali ja yksi varhaisimmista äänielokuvista. Hollywood revue 1930 -elokuvan tuottivat Harry Rapf ja Irving Thalberg. Elokuvassa esiintyy MGM:n sen ajan suosituimpia näyttelijöitä. Elokuva on osittain kuvattu värilliseksi Technicolor-menetelmällä, mutta suurilta osin se on mustavalkoelokuva. Kuukausi Hollywood revue 1930 -elokuvan julkaisemisen jälkeen Warner Brothers julkaisi musikaalirevyyelokuvan The Show of Shows, joka kuvattiin melkein kokonaan Technicolorilla ja on kokonaan äänielokuva. Toisin kuin toiset MGM:n näyttävät elokuvat, joissa aina on vahvat tarinat, Hollywood revue 1930 on juoneton erilaisten esityksien paraati. ==Tuotanto== Elokuva sisältää sen ajan suosituimpien tähtien esityksiä. Elokuvassa esiintyvät Joan Crawford, Lionel Barrymore, Marion Davies, Gus Edwards, John Gilbert, Buster Keaton, Marie Dressler, Anita Page, Norma Shearer ja Karl Danen ja George K. Arthurin koomikkotiimi. Hollywood revue 1930 kuvattiin 25 päivässä 426 000 dollarin budjetilla. Greta Garbo, Ramón Novarro ja Lon Chaney, Sr. olivat ainoat merkittävät MGM:n tähdet, jotka eivät esiinny elokuvassa. Hollywood revue 1930 -elokuvan kohtauksista osa on viihdyttäviä. Esimerkkeinä käyvät Crawfordin jazz-esitys, Stan Laurelin ja Oliver Hardyn taikurinumero, Buster Keatonin burleski-esitys. Yksi elokuvan huippukohtauksista on kappaleen ”Singin’ in the Rain” debyytti. Sen esittää Cliff Edwards nimellä ”Ukelele Ike”. ”Singin’ in the Rainin” esittää koko näyttelijäkaarti elokuvan loppukohtauksessa. Kappaleen värillinen loppukohtaus oli viime hetken lisäys elokuvaan, joka kuvattiin myöhään illalla kymmenen päivää ennen ensi-iltaa 10. kesäkuuta 1929. ==Musikaalinumerot== ===Näytös I=== * "The Palace of Minstrel" (minstrelikuoro laulaa ja tanssii) * "Masters of Ceremonies" (Jack Benny esittelee Conrad Nagelin; Cliff Edwards sekaantuu) * "Got a Feeling for You" (Joan Crawford laulaa ja tanssii) * "Old Folks at Home" (kuoro laulaa) * "Old Black Joe" (kuoro laulaa) * "Low-Down Rhythm" (June Purcell laulaa ja tanssii) * "Your Mother and Mine" (Charles King laulaa) * "You Were Meant for Me" (Conrad Nagel "laulaa" Anita Pagelle; Charles King dubbasi Nagelin) * "Nobody but You" (Cliff Edwards laulaa) * "Your Mother and Mine" (Jack Benny, Karl Dane ja George K. Arthur) * "Cut Up" (sketsi; William Haines ja Jack Benny) * "I Never Knew I Could Do a Thing Like That" (Bessie Love laulaa) * "For I'm the Queen" (Marie Dressler laulaa, Polly Moran avustaa) * "Magic Act" (sketsi; Jack Benny esittelee, Stan Laurel ja Oliver Hardy taikureina heidän ensimmäisessä esiintymisessään kokopitkässä äänielokuvassa) * "Military March" (Marion Davies laulaa kappaleet "Oh, What a Man" ja "Tommy Atkins on Parade"; The Brox Sisters päättää tämän numeron lauluun "Strike Up the Band") ===Väliaika=== Väliaika: "Nobody But You", "Your Mother and Mine" ja "I've Got a Feeling for You" - orkesteri ===Näytös II=== * "The Pearl Ballet" (James Burrows laulaa, Beth Laemmle ja Albertina Raschin baletti tanssii) * "The Dance of the Sea" ("vedenalaisena" tanssii Buster Keaton) * "Lon Chaney's Gonna Get You If You Don't Watch Out" (Gus Edwards laulaa) * "The Adagio Dance" * "Romeo and Juliet" (Technicolorina; John Gilbert ja Norma Shearer, Lionel Barrymore ohjaajana) * "Singin' in the Rain" (Cliff Edwards esittelee The Brox Sistersien kanssa) * "Charlie, Gus, and Ike" (Charles King, Gus Edwards ja Cliff Edwards) * "Marie, Polly, and Bess" (Marie Dressler, Polly Moran ja Bessie Love) * "Orange Blossom Time" (Technicolorina; Charles King laulaa Myrtle McLaughlinille, Albertina Raschin baletti tanssii) * "Singin' in the Rain" (loppukohtaus; Technicolorina; koko näyttelijäkaarti laulaa) ==Julkaisu ja vastaanotto== Hollywood revue 1930 sai ensi-iltansa Yhdysvalloissa 20. kesäkuuta vuonna 1929 Kalifornian Los Angelesissa Grauman's Chinese Theatressa. New Yorkin ensi-ilta oli 14. elokuuta 1929 ja maanlaajuinen 23. marraskuuta 1929. Suomen ensi-ilta oli 28. huhtikuuta vuonna 1930. Hollywood revue 1930 oli taloudellinen menestys ja vuoden 1929 suurimpia kassamagneetteja. Elokuva tuotti maailmanlaajuisesti 2 421 000 dollaria, joista 1 517 000 dollaria Yhdysvalloissa. Hollywood revue 1930 sai vuonna 1930 parhaan elokuvan Oscar-ehdokkuuden.Allmovie Hollywood revue 1930 on säilynyt kokonaan. Elokuva siirrettiin laserdiscille 1990-luvulla. Hollywood revue 1930 julkaistiin DVD:lle 1. joulukuuta vuonna 2009. ==Lähteet== * ===Viitteet=== ==Aiheesta muualla== * * * Hollywood revue 1930 TCM Movie Databasessa * Hollywood revue 1930 Rotten Tomatoes -sivustolla Luokka:Vuoden 1929 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Ohukainen ja Paksukainen -elokuvat Luokka:Irving Thalbergin tuottamat elokuvat Luokka:Metro-Goldwyn-Mayerin elokuvat